open-index/open-wikipedia-markdown huggingface dataset:
Α. Τζ. Πέρο

Ο **Α. Τζ. Πέρο** (*Anthony Jude Pero*, 14 Οκτωβρίου 1959 - 20 Μαρτίου 2015) ήταν Αμερικανός ντράμερ της hard rock και heavy metal μουσικής σκηνής, γνωστός ως μέλος των Twisted Sister και Adrenaline Mob.

## Βιογραφία
Ο Πέρο γεννήθηκε στο Στάτεν Άιλαντ το 1959. Οι γονείς του, του πήραν το πρώτο του σετ τυμπάνων σε ηλικία τριών ετών και αφού το έσπασε, την επόμενη χρονιά του αγόρασαν ένα σετ της γνωστής μάρκας "Ludwig".

Ξεκίνησε να κάνει μαθήματα με δασκάλους της περιοχής, ενώ κάποια στιγμή μαθήτευσε δίπλα στον διάσημο Τζιν Κρούπα και σε ηλικία επτά ετών, τον προσκάλεσαν να παίξει στο "Mike Douglas Show". Στα δέκα του χρόνια εμφανίστηκε ζωντανά σε τηλεμαραθώνιο του Τζέρι Λιούις μαζί με δύο ακόμη νέους μουσικούς, όπου έπαιξαν διασκευές σε κομμάτια των Τσάρλι Πάρκερ και Ντέιβ Μπρούμπεκ.

Στα εφηβικά του χρόνια, συνέχισε να μελετά και να εξασκείται στα τύμπανα. Όταν ο ντράμερ μίας κολεγιακής μπάντας έσπασε το πόδι του, ο νεαρός Πέρο τον αντικατέστησε για μία περιοδεία τριών εβδομάδων στην Ευρώπη, όπου έλαβε τρία χρυσά μετάλλια στο φεστιβάλ τζαζ του Παρισιού.

Στο λύκειο δούλεψε πάνω στην τεχνική του, επηρεασμένος από συγκροτήματα όπως οι Black Sabbath, Emerson, Lake and Palmer, Yes, κ.α.. Μετά την αποφοίτηση του, έγινε μέλος των Twisted Sister, με τους οποίους ηχογράφησε πέντε στούντιο άλμπουμ από το 1982 μέχρι το 1987, πουλώντας περισσότερα από πέντε εκατομμύρια αντίτυπα στις Ηνωμένες Πολιτείες.

Το 2001, το συγκρότημα επανενώθηκε με σκοπό μία φιλανθρωπικού τύπου συναυλία για την συγκέντρωση χρημάτων προς βοήθεια των θυμάτων των σωμάτων ασφαλείας κατά τις επιθέσεις της 11ης Σεπτεμβρίου 2001. Από το 2003 και έπειτα, συνέχισαν να περιοδεύουν, ενώ ηχογράφησαν την επανεκτέλεση του κλασικού "*[[Stay Hungry]]*" ως "*[[Still Hungry]]*" το 2004 και το "*[[A Twisted Christmas]]*" δύο χρόνια αργότερα.

Ο Πέρο έγινε μέλος των Adrenaline Mob το 2013, κυκλοφορώντας μαζί τους το άλμπουμ "*Men of Honor*" και το ΕΡ "*Dearly Departed*".

Στις 20 Μαρτίου 2015, οι Adrenaline Mob ταξίδευαν από την Βαλτιμόρη στο Πουκίπσι, κατά την διάρκεια της αμερικάνικης περιοδείας τους. Τα υπόλοιπα μέλη του σχήματος προσπάθησαν να ξυπνήσουν τον Πέρο, ο οποίος δεν συνερχόταν και μεταφέρθηκε σε τοπικό νοσοκομείο όπου διαπιστώθηκε ο θάνατος του λόγω καρδιακής προσβολής.

## Δισκογραφία

## Παραπομπές


## Πηγές
* BIO | AJ PERO – OFFICIAL WEBSITE
* A.J. Pero - Encyclopaedia Metallum: The Metal Archives
* A. J. Pero Discography at Discogs

## Εξωτερικοί σύνδεσμοι

* AJ PERO – OFFICIAL WEBSITE | AJ PERO
* AJ Pero (@AJPero) | Twitter
* A. J. Pero | Facebook

Κατηγορία:Ντράμερς
Κατηγορία:Ροκ μουσικοί
Κατηγορία:Μέλη των Twisted Sister
Παλαιά Κούτελη Αχαΐας

Η **Παλαιά Κούτελη** είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα τμήμα της Τοπικής Κοινότητας Κούτελης της Δημοτικής Ενότητας Καλαβρύτων του «Καλλικρατικού» Δήμου Καλαβρύτων. Είναι χτισμένη σε υψόμετρο 963 μέτρων νοτιοδυτικά των Καλαβρύτων και σε απόσταση 12  χιλιομέτρων από αυτά. Ο πληθυσμός της σύμφωνα με την απογραφή του 2011 είναι 10 κάτοικοι.

## Ιστορία
Η νυν **Παλαιά Κούτελη** αποτελούσε το αρχικό χωριό, προτού εγκαταληφθεί από τους περισσότερους κατοίκους της με τη δημιουργία σε χαμηλότερο υψόμετρο του νέου χωριού της Κούτελης τη δεκαετία του '70.

Παρότι θεωρητικά είχε εγκαταληφθεί και οι κάτοικοί της είχαν μετεγκατασταθεί στο νέο χωριό σύμφωνα με σχετική απόφαση του τότε κοινοτικού συμβουλίου, όπως φαίνεται και στο ΦΑΟ ΕΣΥΕ (1981), στην πράξη όμως ποτέ δεν εγκαταλήφθηκε ολοκληρωτικά. Στην απογραφή του 2011 βρέθηκε να έχει 10 κατοίκους. Έτσι αναγνωρίστηκε διοικητικά εκ νέου ως οικισμός με το όνομα **Παλαιά Κούτελη** σε αντιδιαστολή με τη **[[Νέα Κούτελη Αχαΐας|Νέα Κούτελη]]**.

## Πρόσωπα
* Πολυζώης Οικονομίδης

## Παραπομπές


## Πηγές

* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση

* 

## Εξωτερικοί σύνδεσμοι

* Ε.Ε.Τ.Α.Α. - Διοικητικές μεταβολές Παλαιάς Κούτελης Αχαΐας
* Ε.Ε.Τ.Α.Α. - Διοικητικές μεταβολές Κούτελης Αχαΐας
* Ε.Ε.Τ.Α.Α. - Διοικητικές μεταβολές Κοινότητας Κούτελης Αχαΐας
* exploring-greece.gr - Παλαιά Κούτελη

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Γκάστον Ρέλαντς

Ο **Γκάστον Ρέλαντς** (*Gaston Roelants*, γενν. 5 Φεβρουαρίου 1937) ήταν Βέλγος αθλητής, ένας από τους κορυφαίους δρομείς της δεκαετίας του 1960. Το 1962 κέρδισε το χρυσό μετάλλιο στα 3.000 μ. στιπλ στο Ευρωπαϊκό Πρωτάθλημα Ανοιχτού Στίβου (8.32.6) και, στο ίδιο άθλημα, κέρδισε το χρυσό μετάλλιο στους Ολυμπιακούς Αγώνες του 1964 (8.30.8), ενώ κατέρριψε και δύο φορές το παγκόσμιο ρεκόρ.

Στις 7 Αυγούστου του 1965 σημείωσε στις Βρυξέλλες παγκόσμιο ρεκόρ στα 3.000 μ. στιπλ (8.26.4) και ρεκόρ Ευρώπης στα 10.000 μ. (28.10.6). Το 1966 κέρδισε το χάλκινο μετάλλιο (8.28.8). Το 1969 στην Αθήνα τερμάτισε δεύτερος στον μαραθώνιο (2:17.22.2), ενώ το 1974 ήταν τρίτος (2:16.29.6).  Τα ατομικά του ρεκόρ ήταν 13.34.6 (5.000 μ.), 28.03.8 (10.000 μ.), 8.26.4 (3.000 μ. στιπλ) και 2.16.29.6 (μαραθώνιος).

## Παραπομπές


Ρέλαντς Γκάστον
Ρέλαντς
Κατηγορία:Πρωταθλητές Ευρώπης στον στίβο 
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1964°Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Βέλγοι Ολυμπιονίκες
Κατηγορία:Δρομείς μεσαίων αποστάσεων
Κατηγορία:Μαραθωνοδρόμοι
Βασιλική Χωροφυλακή της Ιρλανδίας

Η **Βασιλική Χωροφυλακή της Ιρλανδίας** (, **RIC**, ) ήταν η ένοπλη αστυνομική δύναμη του Ηνωμένου Βασιλείου στην Ιρλανδία, από τις αρχές του δεκάτου ενάτου αιώνα μέχρι το 1922. Μία ξεχωριστή αστυνομική δύναμη, η άοπλη Μητροπολιτική Αστυνομία του Δουβλίνου έλεγχε την πρωτεύουσα, ενώ οι πόλεις Ντέρι και Μπέλφαστ, αρχικά με τις δικές τους αστυνομικές δυνάμεις, αργότερα είχαν ειδικά τμήματα εντός της RIC. Περίπου το εβδομήντα πέντε τοις εκατό των χωροφυλάκων της RIC ήταν Ρωμαιοκαθολικοί και περίπου το είκοσι πέντε τοις εκατό ήταν από διάφορες Προτεσταντικές ομολογίες. Οι Καθολικοί ήταν κυρίως χωροφύλακες ενώ οι αξιωματικοί Προτεστάντες. Το επιτυχημένο σύστημα αστυνόμευσης της RIC επηρέασε την ένοπλη καναδική Βορειοδυτική Έφιππη Αστυνομία (προκάτοχος της Βασιλικής Καναδικής Έφιππης Αστυνομίας), την ένοπλη δύναμη της Αστυνομίας της Βικτώριας στην Αυστραλία και την ένοπλη Βασιλική Χωροφυλακή της Νέας Γης στη Νέα Γη. Ως συνέπεια της Αγγλοϊρλανδικής Συνθήκης, η RIC διαλύθηκε το 1922 και αντικαταστάθηκε από την Garda Síochána στο Ιρλανδικό Ελεύθερο Κράτος και τη Βασιλική Χωροφυλακή του Όλστερ στη Βόρεια Ιρλανδία.

## Παραπομπές



Κατηγορία:Σώματα ασφαλείας
Χ
Μισέλ Ζαζί

Ο **Μισέλ Ζαζί** (*Michel Jazy*, 13 Ιουνίου 1936 - 1 Φεβρουαρίου 2024) ήταν Γάλλος δρομέας μεσαίων και μεγάλων αποστάσεων. Στους Ολυμπιακούς Αγώνες του 1960 κέρδισε το αργυρό μετάλλιο στα 1.500 μέτρα (με χρόνο 3.38.4). Στο Ευρωπαϊκό Πρωτάθλημα Στίβου του 1962 κέρδισε χρυσό μετάλλιο με επίδοση 3.40.9, ενώ το 1966 κέρδισε ένα χρυσό στα 5.000 μέτρα (13.42.8) και ένα αργυρό στα 1.500 (3.42.2.). 

Κατέρριψε συνολικά εννέα παγκόσμια ρεκόρ, εκ των οποίων δύο φορές στα 2.000 μέτρα, δύο φορές στα 3.000 μέτρα και δύο φορές στα 4x1.500 μέτρα σκυταλοδρομία.

Απεβίωσε τη 1η Φεβρουαρίου 2024, σε ηλικία 87 ετών.

## Παραπομπές


Κατηγορία:Γάλλοι αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Froot

Το ***Froot*** (απεικονιζόμενο ως FROOT) είναι το τρίτο άλμπουμ της Ουαλό-ελληνίδας Μαρίνας-Λαμπρινής Διαμάντη, γνωστής ευρέως ως Marina and the Diamonds. Αρχικά θα κυκλοφορούσε στις 3 Απριλίου του 2015 από τις Neon Gold Records και Atlantic Records, αλλά μετά από την κυκλοφορία των τραγουδιών στο ίντερνετ κυκλοφόρησε τελικά στις 13 Μαρτίου του 2015. Η Διαμαντή έγραψε μόνη της όλα τα κομμάτια και έκανε παραγωγή στο άλμπουμ με συμπαραγωγό τον David Kosten.

Για να προωθήσει το άλμπουμ η Διαμαντή κυκλοφορούσε ένα single το μήνα από το Νοέμβριο του 2014 μέχρι το Μάρτιο του 2015.

## Κομμάτια
Όλα τα κομμάτια γράφτηκαν από την Μαρίνα Διαμαντή

## Συντελεστές
* Marina Diamandis - φωνή, πλήκτρα, παραγωγός
* David Kosten - μηχανικός, πλήκτρα, κρουστά, παραγωγός, προγραμματισμός, μίξινγκ στο κομμάτι 1
* Alexander Robertshaw - κιθάρα στα κομμάτια 1-9,1
* Fyfe Dangerfield - κιθάρα στο κομμάτι 9, πιάνο στο κομμάτι 1
* Keith Bayley - κιθάρα στα κομμάτια 5,10,12
* Chris McGrath - μπάσο στο κομμάτι 11
* James Ahwai  - μπάσο στα κομμάτια 2,5,7,8,10,12
* Jeremy Pritchard  - μπάσο στα κομμάτια 1,3,4,9
* Jason Cooper  - ντραμς στα κομμάτια 1-5, 7-12
* Al Lawson, Drew Smith - ηχοληψία ντραμς
* Jess Keeley - management 
* Lewis Hopkin - mastering 
* Mo Hausler - επιπλέον μηχανικός
* Wez Clarke - μίξινγκ, επιπλέον προγραμματισμός
* Charlotte Rutherford - φωτογραφία
* Sam Coldy - σχέδιο

## Θέσεις στα τσάρτς
* Αυστραλία - 12
* Αυστρία - 38
* Βέλγιο (Φλάνδρα) - 92
* Βέλγιο (Βαλλωνία) - 61
* Ολλανδία - 21
* Φινλανδία - 19
* Γερμανία - 24
* Ιρλανδία - 4
* Ιταλία - 68
* Νέα Ζηλανδία - 12
* Σκωτία - 9
* Ελβετία - 10
* Ισπανία - 27
* Ηνωμένο Βασίλειο - 10
* ΗΠΑ - 8
* *Billboard* Digital Albums - 4
* *Billboard* Top Tastemaker Albums - 21
## Παραπομπές


Κατηγορία:Άλμπουμ του 2015
Το ποντίκι που βρυχάται

**Το ποντίκι που βρυχάται** *([[Αγγλική γλώσσα|αγγ]]. The Mouse That Roared)* είναι βρετανική σατιρική ταινία του 1959, σε σκηνοθεσία Τζακ Άρνολντ. Βασίζεται στο ομώνυμο μυθιστόρημα του Λέοναρντ Γουίμπερλεϊ. Πρωταγωνιστούν οι Πίτερ Σέλερς, ο οποίος υποδύεται τρεις ρόλους, και Τζιν Σίμπεργκ.

## Πλοκή
Το Φένγουικ είναι ένα μικροσκοπικό δουκάτο στις Γαλλικές Άλπεις. Η οικονομία του Φένγουικ βασίζεται αποκλειστικά στην παραγωγή ενός τοπικού κρασιού. Όταν η συνταγή του κρασιού αντιγράφεται στις ΗΠΑ, οι πωλήσεις πέφτουν κατακόρυφα, με αποτέλεσμα το δουκάτο να κηρύξει πτώχευση. Η δούκισσα και ο πρωθυπουργός αποφασίζουν να κηρύξουν τον πόλεμο στις ΗΠΑ, με απώτερο σκοπό να ηττηθούν, ώστε οι ΗΠΑ να στείλουν οικονομική βοήθεια. Με στράτευμα μόλις 15 ανδρών φτάνουν στις ΗΠΑ, όπου συμπτωματικά περνά στα χέρια τους ένα αποτελεσματικό υπερόπλο, αποκτώντας πλεονέκτημα έναντι των ΗΠΑ.

## Ηθοποιοί και χαρακτήρες
* Πίτερ Σέλερς στους ρόλους των *Δούκα Ρούπερτ Μάουνττζοϊ/Δούκισσα Γκλοριάνα/Τάλι Μπάσκομπ*
* Τζιν Σίμπεργκ στο ρόλο της *Έλεν Κόκιντς*
* Ουίλιαμ Χάρτνελ στο ρόλο του *Ουίλ Μπάκλεϊ*
* Ντέιβιντ Κόσοφ στο ρόλο του *Δόκτορ Άλφρεντ Κόκιντς*
## Παραπομπες

## Εξωτερικοι σύνδεσμοι
* 

Κατηγορία:Βρετανικές ταινίες της δεκαετίας 1950
Κατηγορία:Ταινίες του 1959
Κατηγορία:Βρετανικές κωμικές ταινίες
Κατηγορία:Πολιτικές σατιρικές ταινίες
Κατηγορία:Ταινίες παραγωγής Columbia Pictures
Κατηγορία:Αγγλόφωνες ταινίες
Κατηγορία:Βρετανικές σατιρικές ταινίες
Κατηγορία:Ταινίες βασισμένες σε βρετανικά μυθιστορήματα
I Don't Like Shit, I Don't Go Outside: An Album By Earl Sweatshirt

Το «**I Don't Like Shit, I Don't Go Outside**»είναι το δεύτερο άλμπουμ του μέλους των Odd Future, Earl Sweatshirt. Κυκλοφόρησε στις 23 Μαρτίου του 2015 από την Tan Cressida υπό την αποκλειστική άδεια της Columbia Records. Αργότερα ο Sweatshirt έδειξε δυσαρέσκεια για τον τρόπο με τον οποίο η δισκογραφική του χειρίστηκε την κυκλοφορία του άλμπουμ του.

## Κομμάτια

## Συντελεστές
* Earl Sweatshirt - φωνή, παραγωγός
* Left Brain - παραγωγός
* Dash - φωνή στο κομμάτι 6
* Wiki - φωνή στο κομμάτι 7 
* Na'kel - φωνή στο κομμάτι 9
* Vince Staples - φωνή στο κομμάτι 10
## Θέσεις στα τσάρτς
* Αυστραλία - 33
* Νέα Ζηλανδία - 26
* Ηνωμένο Βασίλειο - 53
* ΗΠΑ - 12
* Καναδάς - 16
* *Billboard* Rap Albums - 3
* *Billboard* Digital Albums - 3
* *Billboard* Top R&B/Hip-Hop Albums - 4
* *Billboard* Top Album Sales - 7

## Παραπομπές


Κατηγορία:Άλμπουμ του 2015
Αστυνομία του Παρισιού

Η **Αστυνομία του Παρισιού** (γαλλικά: *Préfecture de police de Paris*, κυριολεκτικά: *Νομός της Αστυνομίας του Παρισιού*), με επικεφαλής τον Νομάρχη της Αστυνομίας (Préfet de police), είναι υπηρεσία της Κυβέρνησης της Γαλλίας και μέρος της γαλλικής Εθνικής Αστυνομίας, η οποία παρέχει τη δύναμη της αστυνομίας για την πόλη του Παρισιού και τα τρία περιαστικά διαμερίσματα (γνωστά ως Πετίτ Κουρόν), το Ω-ντε-Σεν, το Σεν-Σαιν-Ντενί και το Βαλ-ντε-Μαρν. Είναι επίσης υπεύθυνη των υπηρεσιών έκτακτης ανάγκης, όπως της Πυροσβεστικής Υπηρεσίας του Παρισιού και εκτελεί διοικητικά καθήκοντα, όπως η έκδοση δελτίων ταυτότητας και αδειών οδήγησης ή την παρακολούθηση παροίκων. Ο Νομός της Αστυνομίας έχει επίσης περιορισμένα καθήκοντα ασφάλειας στην ευρύτερη περιοχή του Ιλ-ντε-Φρανς.

Εδρεύει σε ένα μεγάλο κτίριο που βρίσκεται στην Place Louis Lépine του Ιλ ντε λα Σιτέ. Το κτίριο χτίστηκε ως στρατώνας για την Δημοκρατική Φρουρά το διάστημα μεταξύ 1863 και 1867 από τον αρχιτέκτονα Πιερ-Βικτόρ Καγιάτ και παραδόθηκε στο Νομό της Αστυνομίας του Παρισιού το 1871.

Ως πρωτεύουσα της Γαλλίας, με κυβερνητικά συγκροτήματα, γραφεία και ξένες πρεσβείες, το Παρίσι παρουσιάζει ειδικά ζητήματα ασφαλείας και δημόσιας τάξης. Κατά συνέπεια, η εθνική κυβέρνηση έχει αναλάβει την ευθύνη για την εφαρμογή του νόμου και των υπηρεσιών έκτακτης ανάγκης. Στις 15 Μαρτίου του 1667, ο Λουδοβίκος ΙΔ΄ δημιούργησε τη Γενική Υπολοχανία της Αστυνομίας (lieutenance générale de police), η οποία διαλύθηκε κατά την έναρξη της Γαλλικής Επανάστασης το 1789 και αντικαταστάθηκε από το σημερινό Νομό της Αστυνομίας του Παρισιού, ο οποίος δημιουργήθηκε από τον Ναπολέοντα στις 17 Φεβρουαρίου του 1800. Το Παρίσι δεν διαθέτει δημοτική αστυνομία του και η Εθνική Αστυνομία παρέχει αυτές τις υπηρεσίες απευθείας ως υποδιαίρεση του Υπουργείου Εσωτερικών της Γαλλίας.

## Παραπομπές


## Εξωτερικοί σύνδεσμοι
* 

Κατηγορία:Σώματα ασφαλείας
Α
Υποφθοριώδες λίθιο

Το **υποφθοριώδες λίθιο** (αγγλικά: *lithium hypofluorite*) είναι ανόργανη ένωση, που περιέχει λίθιο, οξυγόνο και φθόριο, με τύπο **LiOF**. Είναι το άλας που θεωρητικά προκύπτει από την εξουδετέρωση του υποφθοριώδους οξέος (HOF) και του υδροξειδίου του λιθίου (LiOH). Μπορεί να σχηματιστεί με επίδραση φθορίου σε υδροξείδιο του λιθίου:

\mathrm{6F_2 + 6LiOH \xrightarrow{} 2LiF + O_2 + 4LiOF + 6HF}

Είναι αρκετά ασταθές, εφόσον περιέχει οξυγόνο στην οξειδωτική βαθμίδα 0. Διασπάται, λοιπόν, δίνοντας φθοριούχο λίθιο και αέριο οξυγόνο:

\mathrm{2LiOF \xrightarrow{} 2LiF + O_2 \uparrow}

Μπορεί να χρησιμοποιηθεί ως οξειδωτικό μέσο, με ημιαντίδραση:
\mathrm{LiOF \xrightarrow{} LiF + |O|}

## Παρατηρήσεις, υποσημειώσεις και αναφορές


Κατηγορία:Ασταθείς ενώσεις
Κατηγορία:Ενώσεις λιθίου
Κατηγορία:Ενώσεις οξυγόνου
Κατηγορία:Ανόργανες ενώσεις φθορίου
Κατηγορία:Άλατα
OWSLA

Η **OWSLA** είναι θυγατρική δισκογραφική εταιρεία ιδρυμένη από τον Σόνι "Skrillex" Μουρ, με συνιδρυτές τους Τιμ "Bitvargen" Σμιθ, Κάθριν Φρέιζιερ και Κλέιτον Μπλάχα. Ο Skrillex γνωστοποίησε την ίδρυση της δισκογραφικής εταιρείας στις 17 Αυγούστου 2011. Πρώτη κυκλοφορία της δισκογραφικής εταιρείας ήταν το άλμπουμ του Porter Robinson με τίτλο *[[Spitfire (EP)|Spitfire]]*, το οποίο έφτασε ως την πρώτη θέση της σχετικής κατάταξης του Beatport.

Ο Skrillex (Σόνι Μουρ) εξήγησε στον αέρα της ραδιοφωνικής του εκπομπής, *Mothership 3*, πως η ονομασία OWSLA προερχόταν από το βιβλίο Watership Down, ενώ αναφερόταν στην ονομασία του "επίλεκτου στρατού των λαγών". Πριν την ίδρυση της δισκογραφικής, ο Μουρ είχε συνεργαστεί με τους Zedd, 12th Planet και Flinch για την κυκλοφορία ενός δωρεάν EP με τίτλο *Skrillex Presents Free Treats Volume:001* το 2011. Το 19 τραγουδιών *sequel* κυκλοφόρησε μέσω της δισκογραφικής εταιρείας στις 13 Μαρτίου 2012.

## OWSLA IV
Στις 12 Δεκεμβρίου 2012, η OWSLA εκκίνηση το πρόγραμμα εγγραφών της, με τον αρχικό τίτλο "**The Nest**" ο οποίος αργότερα μετατράπηκε σε "**OWSLA IV**" προκειμένου να διαφοροποιείται από το blog "Nest HQ". Η εγγραφή αυτή γίνεται αποκλειστικά μέσω του drip.fm. Μεταξύ των υπολοίπων συμμετεχόντων δισκογραφικών εταιρειών περιλαμβάνονται και οι Mad Decent και Fool's Gold Records. Το πρόγραμμα αυτό επιτρέπει στους κατόχους μηνιαίας συνδρομής να έχουν πρόσβαση νωρίτερα του προβλεπόμενου ή δικαίωμα σε αποκλειστικές κυκλοφορίες ή remixes, remix stems, DJ sets, discounts, καθώς και άλλα αποκλειστικά καταναλωτικά αγαθά.

## Nest HQ
Το Nest HQ είναι ένα blog το οποίο δημιουργήθηκε το 2013. Τον Απρίλιο του 2014, η ιστοσελίδα επανεκκίνησε την θυγατρική δισκογραφική της Nest η οποία παλαιότερα φιλοξενείτο στην ηλεκτρονική πλατφόρμα του Drip.fm, διαθέτοντας, πλέον, όλες τις κυκλοφορίες ως δωρεάν για ηλεκτρονικό κατέβασμα. Η πρώτη κυκλοφορία της θυγατρικής μέσω του Nest HQ ήταν το EP του AC Slater με τίτλο *Back to the Floor*.

## Περιοδείες
Τον Οκτώβριο του 2012, ο Skrillex γνωστοποίησε την πρώτη περιοδεία της OWSLA, στη διάρκεια της οποίας οι κορυφαίοι καλλιτέχνες της δισκογραφικής θα περιόδευαν στην Βόρεια Αμερική. Μεταξύ των εμφανιζόμενων περιλαμβάνονταν οι The M Machine, Kill the Noise, Jack Beats, Alex Metric, Birdy Nam Nam, Seven Lions, Monsta, Nick Thayer, Kill Paris και Alvin Risk.

## Καλλιτέχνες
### Νυν

* Alesia
* Alex Metric
* Aryay
* Carmada
* David Heartbreak
* Dog Blood
* Etnik
* Figure
* Getter
* HeartsRevolution
* Hundred Waters
* I Am Legion
* Jack Beats
* Jack Ü
* Kill the Noise
* KOAN Sound
* Mija
* Milo and Otis
* Moody Good
* MUST DIE!
* Phonat
* Phuture Doom
* Seven Lions
* Skrillex
* Snails
*The M Machine
* Valentino Khan
* What So Not
* Yogi

### Πρώην

* Alvin Risk
* Bart B More
* Birdy Nam Nam
* Blood Diamonds
* Crookers
* Destructo
* Dillon Francis
* Monsta
* Nick Thayer
* Porter Robinson
* Rusko
* Skream
* Sub Focus
* TC
* Teddy Killerz
* Zedd

## Παραπομπές


## Εξωτερικοί Σύνδεσμοι
* 
* OWSLA IV (στο drip.fm)
* 	 
* 	 
* OWSLA Soundcloud
* OWSLA στο MusicBrainz

Κατηγορία:Δισκογραφικές εταιρείες ηλεκτρονικής μουσικής
Feedback (άλμπουμ των Rush)

Το ***Feedback*** είναι το 18ο στούντιο άλμπουμ του καναδικού χαρντ ροκ συγκροτήματος Rush, το οποίο αποτελείται αποκλειστικά από διασκευές και κυκλοφόρησε στις 29 Ιουνίου του 2004 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Οι διασκευές που περιλαμβάνονται στο συγκεκριμένο άλμπουμ είναι πάνω σε συγκροτήματα τα οποία τους επηρέασαν και προέρχονται κυρίως από την δεκαετία του '60. Το *Feedback* κυκλοφόρησε με σκοπό τον εορτασμό των τριάντα χρόνων από το πρώτο άλμπουμ του συγκροτήματος.

Ο δίσκος ανέβηκε στην πέμπτη θέση των καναδικών τσαρτ και το Top-20 στο αμερικάνικο Billboard.

## Λίστα τραγουδιών

## Θέσεις τσαρτ

## Μέλη των Rush
Οι μουσικοί οι οποίοι ηχογράφησαν το "*Feedback*" ήταν οι εξής:
* **[[Τζέντι Λι]]** - φωνητικά, μπάσο
* **[[Άλεξ Λάιφσον]]** - κιθάρα
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* Feedback - Rush | Songs, Reviews, Credits, Awards | AllMusic
* Rush - Feedback (album review) | Sputnikmusic
* Rush - Feedback - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 2004
Ψυχρόφιλος

***Ψυχρόφιλοι*** ή ***κρυόφιλοι*** είναι ακραιόφιλοι οργανισμοί που μπορούν να αναπτυχθούν και να αναπαραχθούν σε χαμηλές θερμοκρασίες, από −20&nbsp;°C έως +10&nbsp;°C. Θερμοκρασίες χαμηλές μέχρι −15&nbsp;°C βρίσκονται σε θύλακες πολύ αλμυρών υδάτων (άλμη) περιβαλλόμενοι από θαλάσσιο πάγο. Μπορούν να αντιπαραβληθούν με τους θερμόφιλους, οι οποίοι ακμάζουν σε ασυνήθιστα υψηλές θερμοκρασίες. Τα περιβάλλοντα που κατοικούν είναι παντού στη γη, καθώς ένα μεγάλο τμήμα της επιφάνειας του πλανήτη μας βρίσκεται σε θερμοκρασίες μικρότερες από 15&nbsp;°C. Είναι παρόντες σε αλπικά και αρκτικά εδάφη, σε μεγάλα γεωγραφικά πλάτη και σε ύδατα βαθέων ωκεανών , σε πολικό πάγο, σε παγετώνες και σε εκτάσεις χιονιού. Ενδιαφέρουν ιδιαίτερα την βιοαστρονομία, στον τομέα που αφιερώνεται στον σχηματισμό της θεωρίας για την πιθανότητα εξωγήινης ζωής και τη γεωμικροβιολογία στη μελέτη των δραστικών μικροβίων στις γεωχημικές διεργασίες. Σε πειραματική εργασία στο Πανεπιστήμιο της Αλάσκας στο Φέρμπανκς, από έναν χωνευτήρα 1000 λίτρων βιοαερίου χρησιμοποιώντας ψυχρόφιλα που συλλέχτηκαν από "λάσπη σε μια παγωμένη λίμνη στην Αλάσκα" παρήχθησαν 200–300&nbsp;λίτρα μεθανίου την ημέρα, περίπου 20–30% της παραγωγής από χωνευτήρες σε πιο θερμά κλίματα.
## Ο μεταβολισμός
Τα ψυχρόφιλα χρησιμοποιούν μια πλατιά ποικιλία μεταβολικών οδών, συμπεριλαμβανομένων της φωτοσύνθεσης, χημειοαυτοτροφίας (μερικές φορές γνωστής και ως λιθοτροφία) και ετεροτροφίας και σχηματίζουν σφριγηλές, ποικίλες κοινότητες. Τα περισσότερα ψυχρόφιλα είναι βακτήρια ή αρχαία και η ψυχροφιλία εμφανίζεται σε πολύ ποικίλα μικροβιακά είδη μέσα σε αυτές τις πλατιές ομάδες. Επιπλέον, έρευνες τον Οκτώβριο του 2012 ανεκάλυψαν νέες ομάδες ψυχρόφιλων μυκήτων που ζουν σε περιοχές φτωχές σε οξυγόνο κάτω από τις αλπικές περιοχές χιονιού. Μια επιπλέον ομάδα από ευκαρυωτικά κύτταρα οργανισμών προσαρμοσμένων στο κρύο είναι τα φύκη χιονιού. Τα ψυχρόφιλα χαρακτηρίζονται από κυτταρική λιπιδική μεμβράνη που αντιστέκεται χημικά στη δυσκαμψία που προκαλείται από ακραίο κρύο και συχνά δημιουργούν πρωτεϊνικά 'αντιψυκτικά' για να κρατήσουν τον εσωτερικό τους χώρο υγρό και να προστατέψουν το DNA τους, ακόμα και σε θερμοκρασίες κάτω από το σημείο πήξης του νερού.

Παραδείγματα είναι τα είδη *αρθροβακτήρια*, *ψυχροβακτήρια* και μέλη των γενών *Halomonas*, *Pseudomonas*, *Hyphomonas*, και *Sphingomonas*.

## Παραπέρα ανάγνωση
* 

## Παραπομπές

* 
* 
* Sandle, T. and Skinner, K. (2013). Study of psychrophilic and psychrotolerant microorganisms isolated in cold rooms used for pharmaceutical processing, Journal of Applied Microbiology, 114 (4), 1166—1174 DOI: 10.1111/jam.12101

## Εξωτερικοί σύνδεσμοι

Κατηγορία:Μικροβιολογία
Κατηγορία:Βακτήρια
Πέντι Νίκουλα

Ο **Πέντι Νίκουλα** (*Pentti Nikula*, 3 Φεβρουαρίου 1939 - 30 Οκτωβρίου 2025) ήταν Φινλανδός επικοντιστής.

Στις 22 Ιουνίου 1962 κατέρριψε το παγκόσμιο ρεκόρ στο άλμα επί κοντώ περνώντας τα 4,94 μέτρα. Τον ίδιο χρόνο έγινε πρωταθλητής Ευρώπης (4,80). Το 1963 πέρασε τα 5 μέτρα, αλλά ήταν μόνο ρεκόρ Ευρώπης.

Απεβίωσε σε ηλικία 86 ετών στις 30 Οκτωβρίου 2025.

## Παραπομπές


Κατηγορία:Φινλανδοί αθλητές του στίβου
Νίκουλα
Ελίζαμπεθ Ουόρεν

Η **Ελίζαμπεθ Άνν Ουόρεν** (αγγλ. *Elizabeth Ann Warren*, 22 Ιουνίου 1949), το γένος **Χέρινγκ** (αγγλ. *Herring*), είναι Αμερικανίδα ακαδημαϊκός και πολιτικός, που υπηρετεί ως Γερουσιαστής των Ηνωμένων Πολιτειών για την Μασσαχουσέτη από το 2013. Είναι μέλος του Δημοκρατικού Κόμματος.

Πριν την ενασχόλησή της με την πολιτική, ήταν καθηγήτρια στη Νομική Σχολή του Πανεπιστημίου Χάρβαρντ με ειδίκευση στο πτωχευτικό δίκαιο. Η Ουόρεν είναι διακεκριμένη ακαδημαϊκός στη νομική επιστήμη, ενώ είναι μία από τις νομικές επιστήμονες με τις περισσότερες αναφορές. Είναι γνωστή για την προώθηση νομοθεσιών για την προστασία του καταναλωτή, ενώ το ακαδημαϊκό της έργο οδήγησε στη δημιουργία του Γραφείου Οικονομικής Προστασίας του Καταναλωτή. Η Ουόρεν έχει γράψει διάφορα ακαδημαϊκά έργα και κείμενα στον τύπο, ενώ εμφανίζεται συχνά σε συνεντεύξεις σχετικά με την αμερικανική οικονομία και τα προσωπικά οικονομικά.

Μετά τη διεθνή χρηματοπιστωτική κρίση του 2007-2008, η Ουόρεν διετέλεσε πρόεδρος της Επιτροπής Επιτήρησης του Κογκρέσου, η οποία δημιουργήθηκε για την επιτήρηση του Προγράμματος Ανακούφισης Προβληματικών Κεφαλαίων (αγγλ. *Troubled Asset Relief Program* ή *TARP*). Αργότερα, διετέλεσε Βοηθός στον Πρόεδρο και Ειδικός Σύμβουλος στο Υπουργείο Οικονομικών των Ηνωμένων Πολιτειών για το Γραφείο Οικονομικής Προστασίας του Καταναλωτή υπό την προεδρία του Μπαράκ Ομπάμα. Στα τέλη της δεκαετίας του 2000, αναγνωρίστηκε ως μία ανερχόμενη προσωπικότητα στη δημόσια πολιτική από τα περιοδικά National Law Journal και Time 100.

Τον Σεπτέμβριο του 2011, η Ελίζαμπεθ Ουόρεν ανακοίνωσε την υποψηφιότητά της για τη Γερουσία των Ηνωμένων Πολιτειών, αντιμετωπίζοντας στις γενικές εκλογές του 2012 τον εν ενεργεία Γερουσιαστή του Ρεπουμπλικανικού Κόμματος Σκοτ Μπράουν, τον οποίο και κέρδισε με ποσοστό 53,7% έναντι 46,2% του Μπράουν. Έτσι, έγινε η πρώτη γυναίκα Γερουσιαστής από τη Μασαχουσέτη. Ανατέθηκε στην Ειδική Επιτροπή της Γερουσίας για τη Γήρανση, την Επιτροπή Τραπεζών, Στέγασης και Αστικών Υποθέσεων, και την Επιτροπή Υγείας, Παιδείας, Εργασίας και Συντάξεων.

Η Ουόρεν θεωρείται ως ηγετική προσωπικότητα του Δημοκρατικού Κόμματος και του αμερικανικού προοδευτικού κινήματος, και είχε αναφερθεί από πολιτικούς αναλυτές ως πιθανή υποψήφια στις προεδρικές εκλογές του 2016. Ωστόσο, η ίδια έχει δηλώσει επανειλημμένα ότι δεν θα είναι υποψήφια σε αυτές.

Η Ουόρεν κέρδισε επανεκλογή στη Γερουσία με ευρύ περιθώριο το 2018, νικώντας τον Ρεπουμπλικανικό υποψήφιο Τζεφ Ντιλ. Στις 9 Φεβρουαρίου 2019, σε συγκέντρωση στο Λόρενς της Μασαχουσέτης, η Ουόρεν ανακοίνωσε την υποψηφιότητά της στις προεδρικές εκλογές των ΗΠΑ το 2020.

## Παραπομπές



Κατηγορία:Γερουσιαστές των ΗΠΑ
Κατηγορία:Μασαχουσέτη
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πανεπιστημιακοί
Κατηγορία:Αμερικανοί οικονομολόγοι
Κατηγορία:Αμερικανοί πολιτικοί
Man, It Feels Like Space Again

Το "**Man It Feels Like Space Again**" είναι το έκτο άλμπουμ των Pond. Κυκλοφόρησε στις 23 Ιανουαρίου του 2015 από την Caroline Records. Παραγωγός ήταν ο τραγουδιστής των Tame Impala, Kevin Parker.
## Κομμάτια

## Συντελεστές
* Nick Allbrook, Jay Watson, Joe Ryan, Jamie Terry - μουσικοί, ηχολήπτες, μίξινγκ, σχέδιο, layout
* Kevin Parker - παραγωγός, μίξινγκ, ηχολήπτης
* Ben Montero - σχέδιο, layout
* Rob Grant - mastering
* Lukas Glickman - ηχολήπτης

## Θέσεις στα τσάρτς
* Αυστραλία - 15

## Παραπομπές


Κατηγορία:Άλμπουμ του 2015
Imagine Dragons

Οι **Imagine Dragons** είναι αμερικανικό ρόκ συγκρότημα από το Λας Βέγκας της Νεβάδα. Το συγκρότημα αποτελείται από τον τραγουδιστή Νταν Ρέινολντς, τον κιθαρίστα Γουέιν Σέρμον, τον μπασίστα Μπεν ΜακΚι και τέλος τον ντράμερ Ντάνιελ Πλασμαν. Το συγκρότημα απέκτησε μεγαλύτερη θεαματικότητα μετά την κυκλοφορία του πρώτου άλμπουμ τους  πήρε την πρώτη θέση στο Billboard 200, στα άλμπουμ chart του Καναδά και του Ηνωμένου Βασιλείου.

## Μέλη Συγκροτήματος
**Σήμερα:**
* Νταν Ρέινολντς – φωνητικά, ρυθμική κιθάρα, πιάνο, πληκτρολόγια, τύμπανα, κρουστά (2008–σήμερα)
* Wayne Sermon – κιθάρα, δεύτερη φωνή, μαντολίνο (2009-σήμερα)
* Ben McKee – μπάσο, πιάνο, πληκτρολόγια, συνθεσάιζερ, δεύτερη φωνή (2009-σήμερα)
* Daniel Platzman – τύμπανα, κρουστά, φωνητικά, ρυθμική κιθάρα, βιόλα (2011-2023)
**Παλαιότερα μέλη:**
* Andrew Tolman – τύμπανα, κρουστά, φωνητικά, ρυθμική κιθάρα (2008-2011)
* Brittany Tolman – πιάνο, πληκτρολόγια, φωνητικά, ρυθμική κιθάρα (2009-2011)
* Theresa Flaminio — πιάνο, πληκτρολόγια, φωνητικά (2011-2012)
* Dave Lemke – μπάσο, φωνητικά υποστήριξης (2008-2009)
* Aurora Florence – πιάνο, πληκτρολόγια, φωνητικά, βιολί (2008)
* Andrew Beck – κιθάρα, υποστηρικτικά φωνητικά (2008)
**Μέλη σε περιοδείες:**
* Ryan Walker – πιάνο, πληκτρολόγια, κιθάρα ρυθμού, μαντολίνο, φωνητικά υποστήριξης, ταμπούρ (2012-2015)
* Will Wells – πιάνο, πληκτρολόγια, κιθάρα ρυθμού, φωνητικά (2015-2017)
* Elliot Schwartzman – πιάνο, πληκτρολόγια, κιθάρα ρυθμού, φωνητικά υποστήριξης (2017-σήμερα)

## Δισκογραφία
* *Night Visions* (2012)
* *[[Smoke + Mirrors]]* (2015)
* *Εvolve* (2017)
*''Origins'' (2018)
**Mercury Act 1* (2021)
**Mercury – Acts 1 & 2* (2022)
**Loom* (2024)

## Παραπομπές


Κατηγορία:Αμερικανικά μουσικά συγκροτήματα
Κατηγορία:Συγκροτήματα της εναλλακτικής ροκ
Κατηγορία:Βραβευμένοι με Grammy
Τζον Σέιφερ

Ο **Τζον Σέιφερ** είναι Αμερικανός κιθαρίστας της heavy metal μουσικής σκηνής, γνωστός ως ιδρυτικό μέλος των Iced Earth. Επίσης, είναι τραγουδιστής των Sons of Liberty και παίζει κιθάρα στους Demons and Wizards, συγκρότημα που διατηρεί από το 2000 μαζί με τον τραγουδιστή των Blind Guardian, Χάνσι Κουρς.

## Βιογραφία
Ο Σέιφερ ήλθε σε επαφή με την hard rock μουσική από νηπιακή ηλικία, αφού η μεγαλύτερη αδελφή του τον σύστησε σε συγκροτήματα όπως οι Black Sabbath, Deep Purple, Blue Öyster Cult και Alice Cooper. Στα έντεκα του χρόνια παραβρέθηκε για πρώτη φορά σε ροκ συναυλία, όπου έπαιζαν οι Kiss και στα 14 του αγόρασε την πρώτη του κιθάρα και ξεκίνησε να γράφει τις πρώτες του συνθέσεις.

left|thumb|240px|Οι Iced Earth το 2008
Σε ηλικία 16 ετών σταμάτησε την φοίτηση του στο "Northrop High School", λύκειο της πόλης του Φορτ Γουέιν και μετακόμισε στην Τάμπα της Φλόριντα. Το 1985, σχημάτισε τους Purgatory, οι οποίοι μετονομάστηκαν σε Iced Earth. Πλέον, είναι το μόνο παραμένον μέλος της αρχικής σύνθεσης του συγκροτήματος και βασικός συνθέτης της μουσικής τους. Το συγκρότημα έχει κυκλοφορήσει περισσότερους από δέκα δίσκους από το 1990 μέχρι σήμερα, λαμβάνοντας μεγάλη αναγνώριση από το κοινό της heavy metal μουσικής.

Εκτός από τις κιθάρες, ο Σέιφερ έχει ηχογραφήσει φωνητικά για για το κομμάτι "*Stormrider*" από τον δίσκο "*[[Night of the Stormrider]]*" και για την διασκευή του "*God of Thunder*" των Kiss, ενώ στις ζωντανές τους εμφανίσεις κάνει δεύτερα φωνητικά στο κομμάτι "*Desert Rain*".

Το πρότζεκτ των Demons and Wizards ξεκίνησε στα τέλη της δεκαετίας του '90 και το 2000 κυκλοφόρησαν το ομώνυμο άλμπουμ τους, με τον Σέιφερ στην κιθάρα και το μπάσο, τον Κουρς στα φωνητικά και τον κιθαρίστα Τζιμ Μόρις μαζί με το ντράμερ Μαρκ Πρέιτορ να ολοκληρώνουν την σύνθεση του σχήματος. Πέντε χρόνια αργότερα, κυκλοφόρησε ο δεύτερος τους δίσκος με τίτλο "*[[Touched by the Crimson King]]*" με διάφορους γκεστ μουσικούς.

Το 2009, ο Σέιφερ σχημάτισε το πρότζεκτ Sons of Liberty, κυκλοφορώντας τον πρώτο τους δίσκο την επόμενη χρονιά με τίτλο "*Brush-fires of the Mind*". Ο ίδιος ανέλαβε και τα φωνητικά του σχήματος και στα τέλη του 2011 εκδόθηκε το ΕΡ "*Spirit of the Times*".

Ο Σέιφερ υπέφερε από τραυματισμούς στον λαιμό, κάνοντας εγχειρήσεις κατά καιρούς για να αντιμετωπίσει τα προβλήματα αυτά. Είναι παντρεμένος με την Γουέντι Σέιφερ και το 2005 απέκτησαν μία κόρη. Επίσης, είναι ιδιοκτήτης του καταστήματος "Spirit of '76 Collectibles" στο Κολούμπους της Ιντιάνα.

## Δισκογραφία

## Παραπομπές


## Πηγές
* Jon Schaffer | The Official Iced Earth Website 
* Jon Schaffer Discography at Discogs
* Jon Schaffer - Encyclopaedia Metallum: The Metal Archives
* Jon Schaffer (Iced Earth)- Musician Profile - Spirit of Metal 

## Εξωτερικοί σύνδεσμοι

* The Official Iced Earth Website
* Jon Schaffer | Facebook

Κατηγορία:Αμερικανοί κιθαρίστες
Κατηγορία:Ροκ μουσικοί
Μάρεϊ Ρόουζ

Ο **Μάρεϊ Ρόουζ** (*Murray Rose*, 6 Ιανουαρίου 1939 - 15 Απριλίου 2012) ήταν Αυστραλός κολυμβητής, ηθοποιός και αθλητικός σχολιαστής.

Ο Αυστραλός -με βρετανικές ρίζες- κολυμβητής ήταν χρυσός ολυμπιονίκης στους Ολυμπιακούς αγώνες της Μελβούρνης το 1956 και της Ρώμης το 1960. Έχοντας κατακτήσει, σε ηλικία 17 ετών, 3 χρυσά μετάλλια στους Ολυμπιακούς Αγώνες της Μελβούρνης το 1956 στα 400 μέτρα ελεύθερο, τα 1.500 μέτρα και τη σκυταλοδρομία 4x200, ο Ρόουζ επανέλαβε το θρίαμβο και στους Ολυμπιακούς Αγώνες της Ρώμης, καθώς ήταν πρώτος στα 400 μ. ελεύθερο, δεύτερος στα 1.500 μ. ενώ στη σκυταλοδρομία 4x200μ. ήταν τρίτος με την ομάδα της Αυστραλίας.

Στις 17 Αυγούστου του 1962, κατέρριψε στο Σικάγο το παγκόσμιο ρεκόρ στα 400 μ. ελευθέρως, με επίδοση 4.13.4. 

Υπήρξε ο ιδρυτής του φιλανθρωπικού οργανισμού της Αυστραλίας «The Rainbow Club» όπου δίδασκε κολύμβηση σε παιδιά με κινητικές δυσκολίες. 

Πέθανε στις 15 Απριλίου του 2012, σε ηλικία 73 ετών, από καρκίνο. 

## Παραπομπές


## Εξωτερικοί σύνδεσμοι
* 

Κατηγορία:Αυστραλοί αθλητές της κολύμβησης
Κατηγορία:Αυστραλοί ηθοποιοί
Αιόλιος

Στην ελληνική μυθολογία με το όνομα **Αιόλιος** είναι γνωστός ένας από τους 16 ή 12 μνηστήρες της Ιπποδάμειας που ηττήθηκαν σε αρματοδρομία από τον πατέρα της, τον Οινόμαο. Μετά την αρματοδρομία ο Αιόλιος, όπως και οι υπόλοιποι μνηστήρες, δολοφονήθηκε από τον Οινόμαο. Τα οστά τους συγκεντρώθηκαν αργότερα από τον Πέλοπα και τοποθετήθηκαν σε ένα κοινό μνημείο.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 74

Αιολιος
Λουίς Νικολάο

Ο **Λουίς Νικολάο** (*Luis Alberto Nicolao*, 28 Ιουνίου 1944) είναι πρώην Αργεντινός κολυμβητής, που το 1962 κατέρριψε στο Ρίο ντε Τζανέιρο δύο φορές το παγκόσμιο ρεκόρ στα 100 μέτρα πεταλούδα ανδρών. Την πρώτη φορά ήταν στις 24 Απριλίου, με επίδοση 58.4, και τη δεύτερη φορά στις 27 Απριλίου, με επίδοση 57.0.

## Παραπομπές


Κατηγορία:Αργεντινοί αθλητές της κολύμβησης
Smoke + Mirrors

Το "**Smoke + Mirrors**" είναι το δεύτερο άλμπουμ των Imagine Dragons. Παραγωγοί ήταν οι ίδιοι σε συνεργασία με τον Άγγλο παραγωγό της χιπ χοπ, Alexander Grant, ο οποίος είναι γνωστός ως Alex da Kid. Το άλμπουμ κυκλοφόρησε από την *Interscope Records* και την δισκογραφική του Grant *KIDinaKORNER* στις 17 Φεβρουαρίου του 2015.

Το άλμπουμ έφτασε στο # 1 των αμερικάνικων, βρετανικών και καναδικών τσάρτς.

## Κομμάτια
Όλα τα κομμάτια έχουν  γραφτεί από τους Imagine Dragons εκτός από τα σημειωμένα. Η παραγωγή έγινε από τους Imagine Dragons στα κομμάτια 1, 3-8, 10-17, 19. Η παραγωγή έγινε από τον Alex da Kid και τους Imagine Dragons στα κομμάτια 2, 10, 20. Η παραγωγή έγινε από τον Alex da Kid στο κομμάτι 18. Η παραγωγή έγινε από τον Alex da Kid και τον Mosser στο κομμάτι 21

## Συντελεστές
* Dan Reynolds - φωνή, παραγωγή
* Wayne Sermon - κιθάρα, παραγωγή
* Daniel Platzman - ντραμς, παραγωγή
* Ben McKee - μπάσο, παραγωγή
* Alex Da Kid -  παραγωγή, εκτελεστικός παραγωγός
* Mosser - παραγωγή
* GraphicTherapy NYC - σχέδιο
* Joe LaPorta - mastering
* Chris Gallard, Ike Schultz, Manny Marroquin - μίξινγκ
* Tim Cantor - πίνακες, εξώφυλλο
* Eliot Lee Hazel - φωτογραφία
* Robert Root - ηχολήπτης

## Θέσεις στα τσάρτς
* Αυστραλία - 4
* Αυστρία - 5
* Καναδάς - 1
* Ολλανδία - 6
* Τσεχία - 8
* Γερμανία - 3
* Ουγγαρία - 13
* Ιρλανδία - 6
* Ιταλία - 6
* Νέα Ζηλανδία - 4
* Σουηδία - 21
* Ελβετία - 3
* Ηνωμένο Βασίλειο - 1
* ΗΠΑ - 1
* *Billboard* Alternative Albums - 1
* *Billboard* Digital Albums - 2
* *Billboard* Top Rock Albums - 1
* *Billboard* Tastemaker Albums - 2
## Παραπομπές


Κατηγορία:Άλμπουμ του 2015
Χρήστος Ροκόφυλλος

Ο **Χρήστος Ροκόφυλλος** (Αμφιλοχία, 19 Νοεμβρίου 1931 - Αθήνα, 24 Μαΐου 2025) ήταν Έλληνας νομικός, διπλωμάτης και πολιτικός. Διετέλεσε βουλευτής του ΠΑΣΟΚ, αναπληρωτής υπουργός Βιομηχανίας και Εξωτερικών, πρέσβης της Ελλάδας στο Παρίσι και το Βατικανό, και διοικητής της Αγροτικής Τράπεζας.

## Βιογραφία
Γεννήθηκε το 1931 στην Αμφιλοχία. Αποφοίτησε με άριστα από τη Νομική Σχολή Αθηνών και συνέχισε τις σπουδές του στο Παρίσι, όπου αναγορεύτηκε διδάκτωρ του Δικαίου του Πανεπιστημίου Paris II - Σορβόννης (με άριστα και χρηματικό έπαθλο του CNRS για την έκδοση της διατριβής του). Εργάστηκε ως δικηγόρος Αθηνών, ενώ παράλληλα δίδαξε στο Πανεπιστήμιο Αθηνών.

Κατά τη συνταγματική κρίση του 1965, δραστηριοποιήθηκε αναλαμβάνοντας ενεργό ρόλο στον Όμιλο «Αλέξανδρος Παπαναστασίου», ο οποίος, μετά το στρατιωτικό πραξικόπημα του Απριλίου 1967, μετατράπηκε στην αντιστασιακή οργάνωση «*Δημοκρατική Άμυνα*». Μετά την πτώση της δικτατορίας, εξελέγη στο Διοικητικό Συμβούλιο της «*Δημοκρατικής Άμυνας*» και πρωτοστάτησε στη συγχώνευσή της με το ΠΑΣΟΚ.

Εξελέγη βουλευτής Αιτωλοακαρνανίας με το ΠΑΣOΚ στις εκλογές του 1977, 1985, 1989 (Ιουνίου και Νοεμβρίου), 1990, 1993 και 1996. Πρόεδρος της Ομάδας Φιλίας Ελλάδας- Γαλλίας. Τακτικό μέλος της Δυτικοευρωπαϊκής Ένωσης και του Συμβουλίου της Ευρώπης (1990 - 1994), και επικεφαλής της ελληνικής αντιπροσωπείας στην Κοινοβουλευτική Συνέλευση του ΝΑΤΟ. Διετέλεσε κοινοβουλευτικός εκπρόσωπος του ΠΑΣOΚ στη Βουλή που προέκυψε από τις εκλογές του 1993.

Από τον Οκτώβριο του 1981 μέχρι τον Ιούλιο του 1982 ήταν διοικητής της Αγροτικής Τράπεζας, ενώ από το 1982 ως το 1987 διετέλεσε πρέσβης της Ελλάδος στη Γαλλία, διαπιστευμένος παράλληλα στην UNESCO και την Αγία Έδρα στο Βατικανό. Χρημάτισε αναπληρωτής υπουργός Βιομηχανίας (1994 - 1995) με υπουργό τον Κώστα Σημίτη και αναπληρωτής υπουργός Εξωτερικών (1999 - 2000) με υπουργό τον Γιώργο Παπανδρέου.
Στις εκλογές του Απριλίου 2000 δεν κατόρθωσε να επανεκλεγεί.

Απεβίωσε στις 24 Μαΐου 2025, σε ηλικία 93 ετών.

## Παραπομπές


## Πηγές
* 

Κατηγορία:Έλληνες δικηγόροι του 20ού αιώνα
Κατηγορία:Έλληνες διπλωμάτες
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αιτωλοακαρνανίας
Κατηγορία:Έλληνες αναπληρωτές υπουργοί Βιομηχανίας, Ενέργειας και Τεχνολογίας
Κατηγορία:Έλληνες αναπληρωτές υπουργοί Εξωτερικών
Άμπερ Τάμπλιν

Η **Άμπερ Τάμπλιν** (αγγλικά: *Amber Rose Tamblyn*, 14 Μαΐου 1983) είναι Αμερικανίδα ηθοποιός και ποιήτρια.

Γεννήθηκε στην Σάντα Μόνικα της Καλιφόρνιας και είναι θυγατέρα του ηθοποιού Ρας Τάμπλιν. Ξεκίνησε την υποκριτική στα τέλη της δεκαετίας του '90 αρχικά με την συμμετοχή της στην τηλεοπτική σειρά *General Hospital* και *Joan of Arcadia*. Είναι ευρέως γνωστή από την τηλεοπτική σειρά *Two and a Half Men*. Επιπλέον έχει παίξει και σε μερικές κινηματογραφικές ταινίες όπως στην ταινίες Σήμα κινδύνου και 127 ώρες.

Για την ερμηνεία της στην τηλεοπτική σειρά *Joan of Arcadia* προτάθηκε για διάφορα βραβεία ανάμεσα σε αυτά μια Χρυσή Σφαίρα και ένα Teen Choice.

## Παραπομπές


## Εξωτερικοί σύνδεσμοι

*  

Κατηγορία:Αμερικανοί ποιητές
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Αινήτη

Στην ελληνική μυθολογία με το όνομα **Αινήτη** είναι γνωστή μία πριγκίπισσα από τη Θράκη. Η Αινήτη ήταν θυγατέρα του βασιλιά της Θράκης Ευσώρου, πήρε ως σύζυγό της τον Αινέα από τη Θεσσαλία και μαζί απέκτησαν ένα γιο, τον Κύζικο, που βασίλευσε στην ομώνυμη πόλη της Προποντίδας και σκοτώθηκε από τους Αργοναύτες.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 74

Αινητη
Μικρόμετρο (αποσαφήνιση)

Η λέξη **μικρόμετρο** μπορεί να αναφέρεται σε:

*Μικρόμετρο. Μονάδα μέτρησης μήκους ίση με 10-6m.
*Μικρόμετρο (όργανο μέτρησης)
Αεροδρόμιο του Αμβούργου

Το **Αεροδρόμιο του Αμβούργου** (στα γερμανικά: *Flughafen Hamburg*), είναι το διεθνές αεροδρόμιο του Αμβούργου. Βρίσκεται 8,5 χιλιόμετρα βόρεια του κέντρου της πόλης στην περιοχή Φουλσμπούτλ. Είναι το πέμπτο μεγαλύτερο πολιτικό αεροδρόμιο της Γερμανίας, όσον αφορά την επιβατική κίνηση, καθώς το 2017 δέχτηκε 159.780 πτήσεις και 17.622.997 επιβάτες. Χρησιμεύει ως βάση των εταιριών Eurowings, Condor, Ryanair και easyJet . 

## Ιστορία του αεροδρομίου
Το αεροδρόμιο κατασκευάστηκε με ιδιωτικά κεφάλαια από την Hamburger Luftschiffhallen GmbH (ΟΥΕ) και άρχισε να λειτουργεί τον Ιανουάριο του 1911, γεγονός που το καθιστά σήμερα το παλαιότερο αεροδρόμιο στον κόσμο, που συνεχίζει να είναι σε λειτουργία. 

Αρχικά το αεροδρόμιο του Αμβούργου είχε έκταση 45 εκτάρια και χρησιμοποιούνταν για πτήσεις αερόπλοιων. Το 1913, το αεροδρόμιο επεκτάθηκε και κάλυπτε πλέον έκταση 60 εκταρίων. Το βόρειο τμήμα του χρησιμοποιούνταν από τα αερόπλοια, ενώ το νότιο από αεροσκάφη σταθερών πτερύγων.  

Κατά τη διάρκεια του Πρώτου Παγκοσμίου Πολέμου, το υπόστεγο για τα αερόπλοια χρησιμοποιήθηκε ευρέως από το Γερμανικό Στρατό, μέχρι που καταστράφηκε από πυρκαγιά το 1916. Το αεροδρόμιο πήρε το σημερινό του όνομα (Αεροδρόμιο του Αμβούργου) μετά το τέλος του Β' Παγκοσμίου Πολέμου. Χρησιμοποιήθηκε εκτενώς ως χώρος στάσης κατά τη διάρκεια της αερογέφυρας του Βερολίνου το 1948. 

Όταν η Lufthansa ξεκίνησε τη μεταφορά επιβατών το 1955, το αεροδρόμιο του Αμβούργου χρησιμοποιήθηκε ως κομβικό σημείο, μέχρις ότου το αεροδρόμιο της Φρανκφούρτης ανέλαβε, καθώς το αεροδρόμιο του Αμβούργου δεν μπορούσε να επεκταθεί περισσότερο λόγω της τοποθεσίας, όπου είχε κατασκευαστεί. Η Lufthansa Technik εξακολουθεί να διατηρεί μια σημαντική παρουσία στο αεροδρόμιο, που οφείλεται στις πρώιμες δραστηριότητες της αεροπορικής εταιρείας στο αεροδρόμιο. 

Στη δεκαετία του '60, άρχισαν οι συζητήσεις με στόχο την μετακίνηση του στο Χέιντμουρ στο Καλτενκίρχεν λόγω των περιορισμένων δυνατοτήτων επέκτασης, των περιορισμών στην παραγωγική ικανότητα εξαιτίας του διαδρόμους διέλευσης και του θορύβου. Η Lufthansa χρησιμοποιούσε το Boeing 707 από το 1960, το οποίο έκανε περισσότερο θόρυβο από τα προηγούμενα αεροσκάφη με κινητήρα εμβόλων. Τα σχέδια εγκαταλείφθηκαν λόγω των κακών εμπειριών σε άλλες πόλεις με αεροδρόμια, που μετακινούνται μακριά από τα αστικά κέντρα, και της μετακίνησης της Lufthansa στη Φρανκφούρτη. 

Στις αρχές της δεκαετίας του '90, άρχισε μια εκτεταμένη διαδικασία εκσυγχρονισμού του αεροδρομίου. Το σχέδιο, που ονομάζεται HAM21, περιελάμβανε νέα επέκταση, ένα νέο τερματικό σταθμό (Terminal 1), καθώς και το Plaza ανάμεσα στους ακροδέκτες 1 και 2. 

Οι μέτοχοι του αεροδρομίου είναι η πόλη του Αμβούργου και η AviAlliance.

## Παραπομπές


Αμβούργο
Κατηγορία:Αεροδρόμια στη Γερμανία
Διεθνές Αεροδρόμιο του Ντουμπάι

Το **Διεθνές Αεροδρόμιο του Ντουμπάι** (IATA: **DXB** ICAO: **OMDB**) () είναι το κύριο αεροδρόμιο στο Ντουμπάι των Ηνωμένων Αραβικών Εμιράτων. Έχει την μεγαλύτερη κίνηση στον κόσμο σε αριθμό επιβατών διεθνών πτήσεων, το τρίτο στον κόσμο σε κίνηση επιβατών γενικώς, το έκτο σε μεταφορά φορτίων, και ο πιο πολυσύχναστος κόμβος αεροσκαφών Airbus A380. Το 2014 από το DXB διήλθαν 70,5 εκατομμύρια επιβάτες, 2,37 εκατομμύρια τόνοι φορτίου και καταγράφηκαν 357.339 κινήσεις αεροσκαφών.

Το αεροδρόμιο βρίσκεται στην περιοχή Αλ Γκαρούντ, 4,6 χιλιόμετρα ανατολικά του Ντουμπάι και έχει έκταση 2.900 εκτάρια. Διαχειριστής του αεροδρομίου είναι η εταιρεία Dubai Airports Company, ενώ σε αυτό έχουν τη βάση τους οι διεθνείς αεροπορικές εταιρίες του Ντουμπάι *[[Emirates]]* και *[[flydubai]]*. Ο κόμβος της Emirates είναι ο μεγαλύτερος αεροπορικός κόμβος της Μέσης Ανατολής, ενώ η εταιρεία εξυπηρετεί το 64% της επιβατικής κίνησης  και είναι υπεύθυνη για το 50% περίπου των κινήσεων αεροσκαφών του αεροδρομίου. Ο χαμηλού κόστους αερομεταφορέας *flydubai* διακινεί το 10.7% του επιβατικού φόρτου του DXB. Το αεροδρόμιο αποτελείται από τρεις τερματικούς σταθμούς και έχει συνολική χωρητικότητα 75 εκατομμύρια επιβάτες ετησίως. Ο τερματικός σταθμός 3 είναι το δεύτερο μεγαλύτερο κτίριο του κόσμου ως προς το εμβαδόν και ο μεγαλύτερος τερματικός σταθμός αεροδρομίου παγκοσμίως. Τον Ιανουάριο του 2015 στο αεροδρόμιο γίνονταν 8.000 πτήσεις εβδομαδιαίως από 140 αεροπορικές εταιρίες σε πάνω από 270 προορισμούς προς όλες τις ηπείρους.

Το διεθνές αεροδρόμιο του Ντουμπάι έχει σημαντική συνεισφορά στην οικονομία του Ντουμπάι. Απασχολεί περίπου 90.000 εργαζομένους, συντηρεί έμμεσα πάνω από 400.000 θέσεις εργασίας και συνεισφέρει πάνω από 26,7 δισεκατομμύρια δολάρια στην εθνική οικονομία, που αποτελούν περίπου το 27% του ΑΕΠ του Ντουμπάι και το 21% της απασχόλησης στο Ντουμπάι.  Προβλέπεται ότι μέχρι το 2020, η οικονομική συνεισφορά του αεροπορικού κλάδου θα έχει αυξηθεί στο 37,5% του ΑΕΠ της πόλης και μέχρι το 2030 ο κλάδος αναμένεται να εισφέρει 88,1 εκατομμύρια δολάρια και να υποστηρίζει 1,95 εκατομμύρια θέσεις εργασίας, τα οποία θα αποτελούν το 44,7% του ΑΕΠ και 35,1% της συνολικής απασχόλησης αντίστοιχα.

## Παραπομπές


## Εξωτερικοί σύνδεσμοι
* 

Ντουμπάι
Κατηγορία:Αεροδρόμια στο Ντουμπάι
Γκαργκόιλ

μικρογραφία |Γκαργκόιλ στην Παναγία των Παρισίων.
μικρογραφία |Γκαργκόιλ στο Μαυσωλείο της Βασίλισσας Λουίζας της Ορλεάνης.
To **γκαργκόιλ** *(gargoyle)* είναι αρχιτεκτονική κατασκευή  που έχει σχεδιαστεί σε στυλ γκροτέσκο στα πλευρά ενός κτηρίου, η οποία αποτρέπει το νερό της βροχής να έλθει σε επαφή με την φέρουσα τοιχοποιία με αποτέλεσμα την προστασία του οικοδομήματος από την υγρασία και την διάβρωση.
Συνήθως πρόκειται για άγαλμα με φιγούρα επιμήκη ενός φανταστικού ζώου, η οποία είναι κενή και συνδέεται με σωληνώσεις  με το κτήριο από όπου κυλά το νερό της βροχής, το οποίο κατόπιν εκτοξεύεται μακριά από τα πλευρά του κτηρίου από το ανοικτό στόμα του αγάλματος.

## Ετυμολογία
Υπάρχουν αρκετές εκδοχές  για την προέλευση της λέξης.  
*Προέρχεται από την γαλλική λέξη  *gargouille*, η οποία σημαίνει λαιμός ή οισοφάγος και από το ρήμα *gargariser* που σημαίνει γαργάρα.
*Προέρχεται από την λατινικές  λέξεις *gurgulio, gula, gargula*, των οποίων η ρίζα αντιπροσωπεύει το θόρυβο του γάργαρου νερού. 
*Προέρχεται από την Ιταλική φράση *gronda sporgente* που σημαίνει «προεξέχουσα υδρορροή.»

## Μύθος - Ιστορία
Στην αρχαία αιγυπτιακή αρχιτεκτονική υπάρχουν γκαρκόιλ με την μορφή κεφαλής λιονταριού. Παρόμοιες κατασκευές από μάρμαρο ή τερακότα υπάρχουν και στους αρχαίους Ελληνικούς ναούς. Παράδειγμα οι λεοντοκέφαλες υδροροές στον ναό του Δία στην αρχαία Ολυμπία. Επίσης κατά τους ρωμαϊκούς χρόνους συναντάμε ζωόμορφες υδρορροές στα διάφορα δημόσια κτήρια.
Κατά τους μεσαιωνικούς χρόνους μεγάλα κτήρια καθώς και πολλοί καθεδρικοί ναοί τοποθετούσαν γκαρκόιλ με τα σπουδαιότερα τα γκαργκόιλ της Παναγίας των Παρισίων.

Η χρησιμότητά τους ήταν να μεταδώσουν στους αναλφάβητους χωρικούς της εποχής εκείνης την έννοια του κακού μέσω της γκροτέσκο φιγούρας καθώς και να διώξουν μακριά τα κακά πνεύματα τα οποία επιβουλεύονταν το ναό και το κακό να κρατηθεί μακριά από τους τοίχους της εκκλησίας, σύμφωνα πάντα με την λαϊκή αντίληψη της εποχής.

Εδώ έρχεται και ο γαλλικός θρύλος της Καθολικής Εκκλησίας του Αγίου Ρωμανού της Ρουέν. Ήταν επίσκοπος της Ρουέν την εποχή του βασιλέα *Clotaire ΙΙ* της Μεροβίγγειας δυναστείας. Τότε λέγεται πως στην περιοχή της Ρουέν ένας φτερωτός δράκος που τον ονόμαζαν *Gargouille* έβγαζε φωτιές από το στόμα και κατέστρεφε τις σοδειές και σκότωνε τους χωρικούς. Ο Άγιος Ρωμανός τότε με την βοήθεια ενός καταδίκου μπόρεσε και τον αιχμαλώτισε και τον μετέφερε στην πλατεία της πόλης όπου και έβαλαν τον δράκο στην πυρά. Μόνο το κεφάλι του δεν μπόρεσε να καεί εξαιτίας της πύρινης ανάσας του. Η κεφαλή του στη συνέχεια τοποθετήθηκε στους τοίχους του νεόκτιστου καθεδρικού για να τρομάζει τα κακά πνεύματα.
[thumb|left|Ελληνιστικό γκαρκόιλ του 1ου π.Χ. αιώνα, που αναπαριστά κωμικό σκλάβο-μάγειρα, από το [Άϊ-Χανούμ, Αφγανιστάν.]]

## Παραπομπές


## Εξωτερικοί σύνδεσμοι

Κατηγορία:Αρχιτεκτονική κτιρίων
Προγκρές Μ-62

Το **Πρόγκρες Μ-62** (η NASA το ονόμασε **Progress 27** ή **27P**) ήταν μη επανδρωμένο ρωσικό διαστημόπλοιο που εκτοξεύτηκε το 2007 για να ανεφοδιάσει τον Διεθνή Διαστημικό Σταθμό. Το συγκεκριμένο ήταν τύπου Πρόγκρες-Μ και είχε αριθμό σειράς 362. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικής έρευνας.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 23 Δεκεμβρίου 2007 (07:12:41 GMT) και συνδέθηκε με την θύρα του τμήματος Πιρς του σταθμού στις 26 Δεκεμβρίου (08:14 GMT). Μετέφερε ολικό φορτίο 2244&nbsp;kg, συμπεριλαμβανομένων 862&nbsp;kg καυσίμου, 46&nbsp;kg οξυγόνου και 1325&nbsp;kg φορτίου. Το Πρόγκρες Μ-62 παρέμεινε στον σταθμό για 40 ημέρες, μέχρι τις 4 Φεβρουαρίου 2008. Μετά την αποσύνδεσή του, παρέμεινε για δέκα μέρες σε τροχιά προκειμένου να διεξαχθούν πειράματα γεωσκόπησης. Καταστράφηκε στην ατμόσφαιρα πάνω από τον Ειρηνικό Ωκεανό στις 15 Φεβρουαρίου 2008.
## Δείτε επίσης
* Διαστημικές αποστολές το 2007
* Διαστημικές αποστολές το 2008
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2007
Προγκρές Μ-63

Το **Πρόγκρες Μ-63** (η NASA το ονόμασε **Progress 28** ή **28P**) ήταν ρωσικό μη επανδρωμένο διαστημόπλοιο τύπου Πρόγκρες-Μ που εκτοξεύτηκε το 2008 για να ανεφοδιάσει τον Διεθνή Διαστημικό Σταθμό. Μετέφερε 2326 kg φορτίου, συμπεριλαμβανομένων τροφίμων, οξυγόνου, νερού, καυσίμων και εξοπλισμού για την διεξαγωγή επιστημονικής έρευνας.
## Αποστολή
Το Πρόγκρες Μ-63 εκτοξεύτηκε από το κοσμοδρόμιο του Μπαϊκονούρ στις 5 Φεβρουαρίου 2008 (13:02 GMT) με πύραυλο Soyuz-U και συνδέθηκε με την θύρα του τμήματος Πιρς του σταθμού στις 7 Φεβρουαρίου (14:38 GMT). Η σύνδεση πραγματοποιήθηκε αυτόματα χάρη στο αυτόματο σύστημα Kurs. Το διαστημόπλοιο παρέμεινε στον σταθμό για δύο μήνες, μέχρι τις 7 Απριλίου (08:49 GMT). Καταστράφηκε στην ατμόσφαιρα, πάνω από τον Ειρηνικό Ωκεανό, μερικές ώρες μετά την αποσύνδεση του.
## Δείτε επίσης
* Διαστημικές αποστολές το 2008
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2008
Another Eternity

Το "**Another Eternity**" είναι το δεύτερο στούντιο άλμπουμ των Purity Ring. Κυκλοφόρησε στις 27 Φεβρουαρίου του 2015 από την 4AD. Παραγωγοί ήταν οι ίδιοι οι Purity Ring.

## Κομμάτια
Όλα τα κομμάτια γράφτηκαν από τους Corin Roddick και Megan James (Purity Ring)

## Συντελεστές
* Corin Roddick – παραγωγός, ηχολήπτης
* Megan James – παραγωγός, ηχολήπτης, φωνή
* Maddox Chhimm – μίξινγκ
* Alison Fielding – layout
* Tallulah Fontaine – σχέδιο, layout
* Cecil Frena – συμπαραγωγή στο "Flood on the Floor"
* Jaycen Joshua – μίξινγκ
* Ryan Kaul – μίξινγκ
* Dave Kutch – mastering
* Renata Raksha – layout, φωτογραφία

## Θέσεις στα τσάρτς
* Αυστραλία - 25
* Βέλγιο (Φλάνδρα) - 118
* Καναδάς - 25
* Ηνωμένο Βασίλειο - 61
* UK Independent Albums - 16
* ΗΠΑ - 26
* *Billboard* US Dance/Electronic Albums - 1
* *Billboard* US Independent Albums - 3

## Παραπομπές


Κατηγορία:Άλμπουμ του 2015